
Припрема за час
Разред: трећи СШ

	Редни број
__________
	Школа
____________
	Разред и одељење
_______________
	Датум
____________

	Наставна тема 
	Грађанин и друштво

	Наставна јединица 
	Имам право на чист ваздух

	Тип часа
	Радионица 

	Образовни исходи
	-Разумевање појма пасивно пушење и његовог штетног утицаја на здравље
- Препознаје кључнe принципe кojи сe зaснивajу нa игрању улога и упoрeђуjу их сa пojeдиним дeлoвимa из Конвенције о дечијим правима
- Пoрeдe сцeнaриo сa ствaрним  примeримa o кршeњу људских прaвa у својој околини;
-Подстицање на активну улогу у напорима за чистог ваздуха и незагађене животне средине

	Облици рада
	Комбиновани облик рада

	Методе рада
	Игра улога, индивидуални  рад на упитнику,  дискусија у пренуму.

	Потребна средства и материјали
	Одштампани упитници за ученике (или подељен ликн уколико се анкетирање спроводи онлајн); Одштампани листићи за посматрање.

	Уводни део часа
	У уводном делу часа наставнки-ца упознаје ученике са Конвенцијом о дечијим прaвимa која је увeдeнa кaкo би зaштитилa основна дечија права као што су: прaвo нa живoт,  слoбoду, образовање, лечење и сл. 
У даљем излагању наставник-ца истиче да је једно од основних дечијих права је право на живот. Да би деца живела и правилно се развијала  неопходан им је чист ваздух. Деца су често изложена загађеном ваздуху због пушача који се налазе у њиховој околини.
 Наставник-ца истиче да ће на часу  размотрити неке важне чињенице о штетном дејству невољног удисања дуванског дима (пасивном пушењу) и како се изборити за чист ваздух без дуванског дима. 
Ученици иднивидуално попуњавају упитник колико су изложени дуванском диму (прилог бр.1). Након попуњеног упитника заједно са наставником анализирају одоворе.

	Главни део часа
	У даљем току час реализује се игра улога за дату ситуацију. Наставник даје ученицима комплетан сценарио и тражи од њих да га играју тако да могу да дођу у додир са одређеним емоцијама, вештинама или ситуацијом. 
Ситуација је следећа:
У једном познатом кафићу у центру града се не пуши већ неколико дана. Конобари на томе инсистирају и на столовима више нема пепељара. У кафићу седе већ неки гости, а долази и друштво пушача. Како ће они реаговати кад сазнају да се у том кафићу не пуши?
Улоге: конобари, гости непушачи који већ седе, и гости пушачи који долазе у кафић. Према жељи, ученике поделити на
посматраче и на оне који желе да играју  улоге. Посматрачима поделити помоћне листиће. 
Реализација ситуације. 
Посматрачи, уз помоћ наставника анализирају улоге, сагледавајући предности и недостатке одређених начина понашања и изводе закључке. 
Анализа и дискусија о представљеној ситуацији. У даљем току наставник изводи закључке да пасивно пушење произилази из загађеног ваздуха око непушача, било да је загађен упаљеном цигаретом, цигаром, лулом или димом који пушач издише. Непушачи који удишу тај ваздух називају се пасивни или невољни пушачи. 
Ефекти пасивног пушења на децу могу да буду много озбиљнији јер су њихова тела још у развоју. Деца пушача имају већу шансу да оболе од болести као што су бронхитис и запаљење плућа, нарочито током прве године живота. Код њих се лакше развија и
астма, кашаљ и инфекције уха. Такође показују ниже вредности развоја плућа и пре могу подлећи синдрому изненадне смрти новорођенчета. 
Надаље, пасивно пушење утиче на метаболизам холестерола у крви детета, што повећава ризик од оболевања
од срчаних болести током живота. Удисање загађеног ваздуха је нарочито штетно за малу децу зато што је количина никотина и других токсина коју они апсорбују већа од оне коју одрасли апсорбују мерено по килограму телесне тежине. Ово нам показује и међусобну повезаност између количине попушених цигарета и штетности по здравље деце чији су родитељи пушачи. 

Деца не могу да контролишу да ли су или не изложена пасивном пушењу, тако да одрасли имају одговорност да их заштите. Конвенција Уједињених нација о Правима
детета каже да свако дете има право да одраста у средини у којој нема дуванског дима.


	Завршни део часа
	Са три речи ученици треба да представе како су се осећали, мислили, понашали током радионице.

	Самоевалуација часа
(запажања наставника)
	













Прилог бр.1: ШТА ЈЕ ПАСИВНО ПУШЕЊЕ?
Пасивно пушење произилази из загађеног ваздуха око непушача било да је загађен упаљеном цигаретом, цигаром или лулом или димом који пушач издише. Непушачи који удишу тај ваздух називају се пасивни или невољни пушачи. Запаљена цигарета која се не пуши (стоји у пепељари или се држи у руци) гори на нижој температури. То доводи до слабијег сагоревања и самим тим прљавијег ваздуха него када пушач увлачи дим. Дим који удишу пасивни пушачи због тог непотпуног сагоревања је прљавији. Он такође не пролази кроз филтер цигарете што додатно погоршава ситуацију непушачима. Токсичне материје које доспевају до пасивних пушача имају
сличне ефекте као на пушаче.
Пасивно пушење се састоји од две врсте дима: а) „главни” дим који представља дим који пушачи издишу и удишу и б) споредни дим који долази са краја цигарете или цигаре која сагорева и чини 85% дима у задимљеном простору. Ова врста дима садржи више токсина и никотина од „главног” дима. Жене непушачи удате за пушаче имају 40% већу шансу да оболе од рака плућа од жена удатих за непушаче. Пасивно пушење повећава ризик од настанка рака плућа између 20% и 30%, а
срчаних за 23%.

ШТА СЕ НАЛАЗИ У ДУВАНСКОМ ДИМУ?
Свака запаљена цигарета је мала хемијска фабрика која производи више од 4000 хемикалија, укључујући 43 позната изазивача рака и преко 400 других токсина. Три главна састојка су:
Никотин – моћна, адиктивна дрога. Зато је пушачима тешко да прекину са пушењем. Удисањем дима никотин доспева до плућа, одакле се брзо апсорбује у крв и преноси до срца и мозга. Неки произвођачи цигарета додају амонијак у цигарете, а он претвара никотин у облик који има бржи и јачи ефекат на мозак. Никотин доводи до пораста крвног притиска и убрзаног рада срца и утиче на расположење и понашање. Никотин је такође и инсектицид.
Катран – сужава обим бронхиола (ситних дисајних путева) у плућима и тиме отежава доток кисеоника у све делове организма. Доводи до кашља и олакшава настанак плућних инфекција. Познато је да многе супстанце у катрану изазивају рак.
Угљен моноксид – је гас који заузима место кисеонику у крви, тако што чини плућа мање ефикасним и спречава ћелије и ткива да добију кисеоник који им је потребан да би нормално функционисали. Током пушења у плућима пушача у односу на плућа непушача је 50% мање кисеоника, а 30.000 пута више угљен моноксида и много других штетних материја. Због тога се осећа недостатак ваздуха при физичком напору или недостатак енергије. Угљен моноксид је отровни гас који се налази и у издувним гасовима аутомобила.





Бензен - отровни гас који се налази у нафтним испарењима, а познато је да изазива леукемију.
Етанол – који се користи у анти-фризу.
Амонијак – користи се у спреју за личну одбрану и производима за чишћење.
Формалдехид – течност за балсамовање.
Хидроген цијанид - индустријски загађивач.
Полициклични ароматични хидроугљеник (ПАХ) – хемикалија која изазива рак, а која се такође може наћи у издувним гасовима дизел аутомобила и другим производима сагоревања.


Прилог бр 2: Колико смо изложени дуванском диму?
1. Да ли је пасивно пушење штетно по здравље?
Да          Не
2. Да ли у Србији постоји закон о забрани пушења у затвореним просторијама?
Да          Не
3. Да ли си некад чуо/ла да је неко кажњен зато што је пушио на недозвољеном
месту?
Да         Не
4. Да ли је у шкилском дворишту дозвољено пушење?
Да          Не
5. Да ли је у твојој кући дозвољено пушење?
Да          Не






Прилог бр 3: ПОМОЋНИ ЛИСТИЋ ЗА ПОСМАТРАЧА – ЗА СВАКУ УЛОГУ:
1. Особа/улога: ____________________________________________________
2. Комуникација је била отворена: ДА НЕ
3. Комуникација је била конструктивна: ДА НЕ
4. Да ли је добро одиграна улога (оцена од 1 до 10)?
5. Лична анализа и коментар:_________________________________________

